אלפונסו דייוויס

אלפונסו דייוויס (באנגלית: Alphonso Davies) הוא כדורגלן קנדי שנולד ב-2 בנובמבר 2000 בגאנה והיגר עם משפחתו לקנדה בגיל 5. דייוויס משחק בעמדת המגן השמאלי והקיצוני בקבוצת באיירן מינכן ובנבחרת קנדה. אלפונסו נולד במחנה פליטים בגאנה למשפחה של פליטים ליברים והיגר לקנדה עם משפחתו בגיל 5. אחרי ששיחק במספר מועדונים בעיר אדמונטון, הוא הצטרף ב-2015, לבית הספר לכדורגל של ונקובר וייטקאפס. ב-2016 שיחק בקבוצה ונקובר וייטקאפס2 בליגת ה-USL (הליגה השלישית בארצות הברית וקנדה) והיה השחקן הצעיר ביותר שכובש בליגה זו. ביולי 2016 עבר לקבוצה הראשונה והיה לשחקן השני הכי צעיר ששיחק ב-MLS (שני רק לפרדי אדו). ביולי 2018 נרכש דייוויס על ידי באיירן מינכן תמורת 13.5 מיליון דולר אמריקאי עם אופציה לבונוסים שיכולים להגדיל את סכום ההעברה ל-22 מיליון דולר, וסוכם כי הוא יחל לשחק בבאיירן מינכן בינואר 2019. ב-27 בינואר 2019 ערך דייוויס את הופעת הבכורה שלו במדי באיירן מינכן בבונדסליגה כשנכנס כמחליף בדקות הסיום בניצחון 4–1 על שטוטגרט. ב-17 במרץ 2019 הבקיע דייוויס את שער הבכורה שלו במדי באיירן מינכן, שהיה השער השישי בניצחון 6–0 על מיינץ 05 במסגרת הבונדסליגה. ב-16 ביוני 2020 שבר את שיא מהירות הריצה של הליגה הגרמנית כאשר רץ במהירות 36.51 קמ"ש. אלפונסו דייוויס זומן לראשונה לנבחרת הבוגרת של קנדה ביוני 2017. הזימון הראשון היה למשחק ידידות נגד נבחרת קוראסאו ב-13 ביוני 2017. הוא נכנס כמחליף בדקה ה-53 והפך לשחקן הקנדי הצעיר ביותר שמשתתף במשחק של הנבחרת הבוגרת בגיל 16 ועשרה חודשים. המשחק הסתיים בניצחון של הנבחרת הקנדית 2–1. ב-27 ביוני, הוא זומן לסגל הנבחרת הקנדית לטורניר גביע זהב 2017. ב־7 ביולי הוא שותף במשחק הראשון בטורניר והבקיע צמד שערים. הוא הפך לשחקן הקנדי הצעיר ביותר שמבקיע שער, השחקן הצעיר ביותר במבקיע בגביע הזהב והשחקן הראשון מהמאה ה-21 שמבקיע בטורניר גדול. המשחק הסתיים בניצחון 4–2 על נבחרת גיאנה הצרפתית. את הטורניר הוא סיים עם שלושה שערים שזיכה אותו בנעל הזהב (עם שני שחקנים נוספים) והיה לשחקן הצעיר ביותר שזוכה בנעל הזהב של גביע הזהב. נכלל בסגל נבחרת קנדה לטורניר מונדיאל 2022. אלפונסו דייוויס מחזיק בשיא מהירות הריצה של הליגה הגרמנית שעומד על 36.51 קמ"ש. הוא משחק בעמדת המגן השמאלי אך יכול לשחק בעמדת הבלם ועמדת הקיצוני, עקב הקצב המהיר והמתפרץ שלו במגרש ויכולות הכדרור וההגבהות שלו. דייוויס ניהל מערכת יחסים עם הכדורגלנית הקנדית ג'ורדין הויטמה, שמשחקת כחלוץ בקבוצת הנשים של פריז סן-ז'רמן, מאז ספטמבר 2017. הוא נקנס בספטמבר 2019 בסכום של 20,000 יורו על כך שהגיע באיחור לאימון קבוצתו באיירן מינכן, זאת לאחר שביקר את חברתו בפריז. עד יוני 2020 העיתונות הצרפתית פרסמה כי דייוויס רצה שהויטמה תחתום בקבוצת הנשים של באיירן מינכן. באיירן מינכן אליפות גרמניה (5): 2018/2019, 2019/2020, 2020/2021,2021/2022, 2022/2023 הגביע הגרמני: (2) 2018/2019, 2019/2020 ליגת האלופות: 2019/2020 הסופר קאפ האירופי: 2020 הסופר קאפ הגרמני (3): 2020, 2021, 2022 גביע העולם למועדונים: 2020 אישיים תגלית השנה בבונדסליגה: 2019/2020 מדיה וקבצים בנושא אלפונסו דייוויס בוויקישיתוף אלפונסו דייוויס, ברשת החברתית פייסבוק אלפונסו דייוויס, ברשת החברתית אקס (טוויטר) אלפונסו דייוויס, ברשת החברתית אינסטגרם אלפונסו דייוויס, ברשת החברתית טיקטוק אלפונסו דייוויס, סרטונים בערוץ היוטיוב אלפונסו דייוויס, באתר Transfermarkt אלפונסו דייוויס, באתר Soccerway אלפונסו דייוויס, באתר BDFutbol אלפונסו דייוויס, באתר WorldFootball.net אלפונסו דייוויס, באתר National Football Teams אלפונסו דייוויס, באתר FootballDatabase.eu אלפונסו דייוויס, באתר ESPN הפרופיל של אלפונסו דייוויס, אתר ונקובר וייטקאפ דייוויס שבר את שיא המהירות בבונדסליגה כתבה מאתר dailyhive 9 שחקנים מה-MLS בסגל נבחרת קנדה בגביע הזהב כתבה על דייוויס לאחר המשחק הראשון בגביע הזהב 2017 מאתר goal.com Canada Soccer announces squad for FIFA World Cup Qatar 2022 באתר הרשמי של התאחדות הכדורגל הקנדית, 13 בנובמבר 2022 (באנגלית)